Die skokkende plaasmoord op die plaas Opstaan! ruk ŉ familie tot stilstand en ontketen ŉ innerlike worsteling by lede van die Venter-familie, maar veral by die jong Faan Venter. Die moord op sy oupa krap ook ander wonde oop oor misdaad, diskriminasie en vervreemding. Tog vind hy hoop uit ŉ vreemde oord – die verlede. Deur die oë van sy grootouma word die moed en deursettingsvermoë van sy voorouers wat nie net die Anglo-Boereoorlog en sy konsentrasiekampe moes deurworstel nie, maar ook die daaropvolgende 1914-rebellie en die opstaan daarna ŉ werklikheid.